לפיכך - הנני מרשיעה את הנאשם בעבירה המיוחסת לו בכתב האישום, עבירה של שימוש ללא היתר, לפי סעיף 145 (א) וסעיף 204 (א), לחוק התכנון והבנייה, תשכ"ה - 1965.
הנאשם הורשע בביצוע עבירה, אשר יש להתייחס אליה בחומרה, הן נוכח נפיצותה של עבירה זו והן נוכח היקף הבנייה בה נעשה שימוש ללא היתר כדין, כאמור בכתב האישום המתוקן (שימוש בבנייה בשטח כולל של כ- 144 מ"ר).
בנקודה זו אוסיף כי יש בעבירה נשוא כתב האישום על מנת ללמד על עשיית דין עצמי ועל נטילת החוק לידיים, מה גם, שעסקינן בשימוש במבנה למגורים, זאת בתוך שטח ציבורי.
עם זאת, לטובת הנאשם יש ליתן את הדעת מנגד למצבו הכלכלי הקשה שהינו בכי רע (ראה נ/1).
בהתחשב במצבו הכספי של הנאשם ישולם הקנס ב - 30 תשלומים חודשיים שווים ורצופים, בסך 400 ₪ כל אחד, וזאת החל מיום 15/7/12.
כמו כן, אני מחייבת את הנאשם בתשלום כפל אגרה בסך 4,320 ₪. הסכום הנ"ל ישולם במשרדי המאשימה עד ליום 10/6/13.
הריני מחייבת את הנאשם להרוס את המבנה המתואר בכתב האישום, בסעיף א'1(1) לעובדות כתב האישום המתוקן, כמבנה שנבנה בקומת הקרקע, וזאת עד ליום 10/6/13, אלא אם כן ישיג הנאשם בינתיים היתר בניה כחוק.
כמו כן, ניתן בזה צו איסור שימוש נגד הנאשם לגבי המבנה הנזכר בסעיף א1(2) לעובדות כתב האישום המתוקן, כמבנה שנבנה בקומה א', אשר ייכנס לתוקף ביום 10/6/13.
כמו כן, אני מורה לנאשם לחתום היום על התחייבות כספית ע"ס 15,000 ₪ או 75 ימי מאסר תמורתם, להימנע למשך שלוש שנים מביצוע עבירה בניגוד לסעיף 204 לחוק התכנון והבנייה, תשכ"ה - 1965.